https://www.youtube.com/watch?v=og1hObjs8t 


Radu Gyr, 


Avem o țară 


Avem o ţară unde au stăpânit odată 
Vitejii daci, bărbaţi nemuritori. 

Şi unde stau de veacuri laolaltă, 
Izvoare, văi şi munţi cu fruntea-n zări. 


Avem troițe sfinte, altare şi icoane 
Şi candeli ard cu mii de pâlpâiri; 
Avem atâtea lacrimi şi prigoane 
Că ne e plin pământul de martiri. 


Avem la Putna, Sfânt şi viu cu duhul 

Pe cel ce-a stat Ortodoxiei scut; 

Şi azi de-l vom chema să-nfrâng-apusul, 
Va răsturna cinci veacuri de pământ. 


Avem pe Brâncoveanu pildă tare, 
Căci pruncii lui sub sabie-au căzut; 
Ca să păzească fără de schimbare 
Credinţa dreaptă-n care s-au născut. 


Avem Ardealul sfânt, pământul răstignirii, 
Cu tunuri sfârtecat de cel viclean; 

Avem ierarhii sfinţi, pe lancu şi martirii, 
Pe Horia tras pe roată pentru neam. 


Azi iaraşi te-au suit vrăjmaşii tăi pe cruce, 
Ardeal cu trei culori împodobit; 

Scriind deasupra vina ta cu sânge, 
Aceea că, ortodoxia ai iubit. 


Avem un Rai de sfinţi în temniţi daţi la moarte 


Şi aruncaţi în groapă neştiuţi; 
Dar astăzi dând pământul la o parte 
les moaşte sfinte-n zeghe grea de deţinuţi. 


E jertfa lor de veacuri mărturia 

Ce strigă din morminte pân' la noi: 
Să apărăm cu râvnă Ortodoxia 
Şi-acest pământ, de Sfinţi şi de eroi! 


